Գործակալության պայմանագիր № ….

(պրինցիպալի անունից հանդես գալու պայման նախատեսող)

ք. Երևան 00.00.2021թ

«Գլոբալ Կոլիբրի» ՍՊԸ-ն, ի դեմս տնօրեն Լուսինե Մելքոնյանի, ով գործում է ընկերության կանոնադրության հիման վրա, այսուհետ՝ Գործակալ, մի կողմից և «…………………….…» ՍՊԸ-ն, ի դեմս տնօրեն ………………………………..ի, ով գործում է ընկերության կանոնադրության հիման վրա, այսուհետ՝ Պրինցիպալ, մյուս կողմից կնքեցին սույն պայմանագիրը, այսուհետ՝ Պայմանագիր հետևյալի մասին.

**1 Պայմանագրի առարկան**

1.1 Սույն պայմանագրով Գործակալը պարտավորվում է Պրինցիպալի հանձնարարությամբ, Պրինցիպալի անունից և նրա հաշվին` Պրինցիպալի կողմից մատուցվող ծառայություններն առաջարկել իր կողմից ներգրավվող հաճախորդներին (այսուհետ՝ Հաճախորդ), իսկ Պրինցիպալը պարտավորվում է վճարել Գործակալին սույն պայմանագրով սահմանված գործակալական վճարը (գործարքից միջնորդավճար և Գործակալի կատարած ծախսերի փոխհատուցում):

1.2 Պայմանագրի 1.1 կետով սահմանված մատուցվող ծառայությունների էական պայմանները, այդ թվում՝ ծառայությունների տեսակը, սակագները, գործակալական վճարի չափը և դրա հաշվարկման կարգը սահմանվում են սույն պայմանագրի անբաժանելի մասը հանդիսացող Հավելված 1-ով:

1.3 Հավելված 1-ով սահմանված էական պայմանները կարող են փոփոխվել գրավոր համաձայնագրերով՝ Կողմերի միջև ձեռք բերված համաձայնության հիման վրա:

1.4 Երրորդ անձանց հետ Պրինցիպալի անունից և նրա հաշվին Գործակալի կնքած և (կամ) իրականացրած գործարքով իրավունքներ ու պարտականություններ ձեռք է բերում անմիջականորեն Պրինցիպալը: Պրինցիպալը հավաստում է, որ ծառայությունները մատուցում է ՀՀ գործող օրենսդրությամբ սահմանված բոլոր պայմանների և պահանջների պահպանմամբ, իսկ ծառայութունների մատուցման միջոցներն ամբողջապես և իրավաչափորեն պատկանում են իրեն և /կամ տիրապետվում և օգտագործվում են իր կողմից և ազատ են երրորդ անձանց իրավունքներից և/կամ պահանջներից, այդ թվում՝ դրա հանդեպ պահանջ առաջադրելու երրորդ անձանց իրավունքից, իսկ այն դեպքում, երբ վերջինիս հավաստումը չի համապատասխանում իրականությանը Պրինցիպալը պարտավոր է Գործակալին ազատել երրորդ անձանց կողմից առաջադրվող պահանջներից, բողոքներով և/կամ հայցերով միանձնյա հանդես գալ որպես պարտապան:

**2. Կողմերի իրավունքներն ու պարտականությունները**

**2.1 Պրինցիպալը պարտավոր է՝**

2.1.1 Հավելված 1-ով սահմանված ծառայությունները Գործակալի կողմից ներգրավված Հաճախորդներին մատուցել պատշաճ որակով և իր կողմից Գործակալին տրամադրված պայմաններին ու տեղեկություններին համապատասխան:

2.1.2 Գործակալին տրամադրել իր կողմից մատուցվող ծառայությունները լուսաբանող անհրաժեշտ գովազդային նյութեր և Հաճախորդներին հետաքրքրող այլ տեղեկատվություն:

2.1.3 Փոխհատուցել իր կողմից անպատշաճ կամ ոչ ամբողջովին մատուցված Ծառայությունների հետևանքով Գործակալի կրած վնասները:

2.1.4 Գործակալական վճարը վճարել համապատասխան հաշվարկային փաստաթուղթը ստանալուց հետո առավելագույնը հինգ աշխատանքային օրվա ընթացքում:

2.1.5 Մատուցվող ծառայությունների ցանկացած փոփոխության դեպքում տասնօրյա ժամկետում գրավոր տեղեկացնել Գործակալին՝ հավելված 1-ում կատարելով փոփոխություն:

**2.2 Գործակալը պարտավոր է՝**

2.1 Յուրաքանչյուր ամսվա համար մինչև հաջորդող ամսվա 5-ը Պրինցիպալի հետ ամփոփել հաշվետու ժամանակաշրջանում իր կողմից ներգրավված հաճախորդների քանակի և նրանց մատուցված ծառայությունների վերաբերյալ տեղեկատվությունը և դրանց վերաբերյալ Պրինցիպալի հաստատմանը ներկայացնել փոխադարձ հաշվարկների ակտ (այսուհետ՝ Ակտ): Ակտի վերաբերյալ Պրինցիպալի առարկությունների դեպքում, վերջինս եռօրյա ժամկետում գրավոր տեղեկացնում է Գործակալին: Նշված ժամկետում Պրինցիպալի կողմից առարկություններ չներկայացնելու դեպքում, Ակտը համարվում է ստորագրված, իսկ գործակալական վճարը ենթակա է անվերապահորեն վճարման:

2.2 Ակտը ստորագրվելուց հետո կամ 2.1 կետով սահմանված դեպքում, հնգօրյա ժամկետում Պրինցիպալին ներկայացնել հաշվարկային փաստաթուղթ՝ գործակալական վճարի իրականացման նպատակով:

**2.3 Պրինցիպալն իրավունք ունի՝**

2.3.1 Գործակալից պահանջել սույն պայմանագրով նախատեսված ժամկետում ներկայացնել Ակտը, իսկ անհրաժեշտության դեպքում Գործակալին ներակայացնել գրավոր առարկություններ:

2.3.2 Պահանջել լուծել Պայմանագիրը՝ այդ մասին առնվազն 10 օր առաջ ծանուցելով Գործակալին՝ Գործակալի հետ կատարելով վերջնահաշվարկ և վճարելով վերջինիս կողմից մինչ Պայմանագրի լուծումը փաստացի մատուցված Ծառայությունների՝ գործակալական վճարը:

**2.4 Գործակալն իրավունք ունի՝**

2.4.1 Պահանջել լուծել Պայմանագիրը՝ այդ մասին առնվազն 10 օր առաջ ծանուցելով Պրինցիպալին՝ Պրինցիպալի հետ կատարելով վերջնահաշվարկ և վճարելով վերջինիս կողմից մինչ Պայմանագրի լուծումը փաստացի մատուցված Ծառայությունների դիմաց:

2.4.2 Ազատորեն օգտագործել Պրինցիպալի կողմից վերջինիս ծառայությունների վերաբերյալ իրեն տրամադրված ցանկացած բովանդակությամբ տեղեկատվություն և/կամ տպագիր նյութ: Ընդ որում Գործակալը պատասխանատվություն չի կրում իր կողմից Պրինցիպալի վերաբերյալ Հաճախորդներին տրամադրված տեղեկատվության՝ վերջիններիս կողմից հետագա շահագործման և տարածման համար:

2.4.3 Ցանկացած ժամանակ ստուգել Պրինցիպալի կողմից մատուցվող ծառայությունների ընթացքը և որակը առանց միջամտելու նրա գործունեությանը:

**3 Պայմանագրի գինը և վճարման կարգը**

3.1 Պրինցիպալը Գործակալին վճարում է գործակալական վճար, վերջինիս կողմից ուղղորդված հաճախորդներին մատուցված ծառայությունների մասով՝ համաձայն Հավելված 1-ի՝ հաշարկային փաստաթուղթը ստանալուց հետո հինգ աշխատանքային օրվա ընթացքում անկանխիկ՝ Գործակալի հաշվեհամարին փոխանցելու միջոցով:

3.2 Գործակալը Պրինցիպալին վճարում է վերջինիս կողմից մատուցված ծառայությունների գումարը ամբողջությամբ կամ պահում կատարելով գործակալական վճարի չափով, եթե Հաճախորդների կողմից վճարումը կատարվել է անմիջապես Գործակալին՝ Ակտի հաստատումից հետո հինգ աշխատանքային օրվա ընթացքում անկանխիկ՝ Պրինցիպալի հաշվեհամարին փոխանցելու միջոցով:

3.3 Հավելված 1-ում ներկայացված սակագները ներառում են Պրինցիպալի հարկերը և Գործակալի կողմից ստացվելիք գործակալական վճարը:

3.4 Կողմերից որևէ մեկի կողմից վճարման ժամկետները խախտելիս, կողմի գրավոր պահանջի դեպքում, վճարումը ուշացրած կողմը մյուս կողմին վճարում է տույժ 0.1 տոկոսի չափով՝ յուրաքանչյուր ուշացված օրվա համար, սակայն ոչ ավել քան 180 օրվա համար:

**4 Պայմանագրի ժամկետը**

4.1 Սույն Պայմանագիրը ուժի մեջ է մտնում ստորագրման պահից և գործում է մինչև 31.12.2020թ: Եթե Պայմանագրի ժամկետը լրանալուց հետո, Կողմերից ոչ մեկը չի ներկայացնում առարկություններ, ապա պայմանագիրը համարվում է երկարաձգված նույն պայմաններով՝ մեկ տարի ժակետով:

**5. Անհաղթահարելի ուժի ազդեցություն (ֆորս մաժոր):**

5.1 Կողմերը ազատվում են պատասխանատվությունից սույն Պայմանագրի պարտավորությունների մասնակի կամ լրիվ չկատարման համար, եթե այդ չկատարումը հանդիսացել է անհաղթահարելի ուժի հետևանք, որը կողմերը չէին կարող կանխատեսել կամ կանխարգելել: Այդպիսի իրավիճակներ են հետևյալ իրադարձությունները, որոնք սակայն, սպառիչ չեն և կարող են ներառել նաև այլ իրադարձություններ. Երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության և հեռարձակման միջոցների աշխատանքի դադարեցումը, եթերի խախտումները, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը:

5.2 Պայմանագրի 5.1 կետում նշված հանգամանքների առաջացման դեպքում յուրաքանչյուր կողմ պետք է դրանց մասին անմիջապես գրավոր ձևով տեղեկացնի մյուս կողմին: Այդ դեպքում, սույն Պայմանագրով կողմի պարտավորությունների կատարման ժամկետը հետաձգվում է այն ժամանակին համաչափ, որի ընթացքում գործում են այդ հանգամանքները և դրանց հետևանքները:

5.3 Եթե Պայմանագրի 5.1 կետում թվարկված հանգամանքները և դրանց հետևանքները շարունակում են գործել մեկ ամսից ավելի, կողմերը անց են կանցնում լրացուցիչ բանակցություններ սույն պայմանագրի կատարման կիրառական այլընտրանքային միջոցների հայտնաբերման համար, իսկ այդպիսիք չլինելու դեպքում՝ լուծում պայմանագիրը:

**6. Տեղեկատվության գաղտնիություն**

6.1 Կողմերը պարտավորվում են գաղտնի պահել սույն Պայմանագրի կնքման արդյունքում իրենց հայտնի դարձած տեղեկությունները, որոնք վերաբերում են մյուս կողմին և որոնք պարունակում են առևտրային կամ այլ գաղտնիք, ինչպես նաև այն տեղեկատվությունը, որը կարող է վնաս հասցնել դրա շահառուի (այն կողմին, ում վերաբերում է համապատասխան տեղեկատվությունը) իրավունքներին և օրինական շահերին, ինչպես նաև վերջինիս հեղինակությանն ու գործարար համբավին:

6.2 Սույն Պայմանգրի 6.1 կետի դրույթը չի վերաբերվում այնպիսի տեղեկատվությանը, որի չհրապարակումը հակասում է ՀՀ օրենսդությանը կամ որը, մինչ կողմին հայտնի դառնալը, արդեն հայտնի է եղել երրորդ անձանց:

6.3 Պայմանագրի սույն կետով սահմանված պարտավորությունները խախտելու դեպքում այն կողմը, ում առնչվում է համապատասխան տեղեկատվությունը, իրավունք ունի միակողմանի լուծել պայմանագիրը, ինչպես նաև պահանջել՝գաղտնիության պարտավորության խախտման արդյունքում և/կամ հետևանքով պատճառված վնասների հատուցում:

**7. Այլ դրույթներ**

7.1 Սույն պայմանագրում բոլոր փոփոխություններն ու լրացումները կատարվում են գրավոր մեկ միասնական փաստաթուղթ կազմելու եղանակով, որը ստորագրում են կողմերը:

7.2 Սույն պայմանագիրը կազմված է հայերեն լեզվով, 2 օրինակից, որոնք ունեն հավասար իրավաբանական ուժ: Յուրաքանչյուր կողմին տրվում է մեկական օրինակ:

7.3 Սույն Պայմանագրի կողմերից ոչ մեկը չի կարող դրանով սահմանված իր իրավունքներն ու պարտականություննեը (առանձին-առանձին կամ իրենց ամբողջության մեջ) փոխանցել երրորդ անձանց՝ առանց մյուս կողմի գրավոր համաձայնությունը ստանալու, բացառությամբ այն դեպքի, երբ Պրինցիպալն իր պայմանագրային իրավունքները և պարտականությունները կամ դրանց մի մասը փոխանցում է իր մասնաճյուղերին կամ ներկայացուցչություններին՝ առանց մյուս կողմի համաձայնությունը ստանալու և պայմանով, որ Պրինցիպալը կշարունակի կատարել իր պայմանագրային պարտավորությունները այնպես, ինչպես դրանք կկատարեր սկզբնական ստանձնող սուբյեկտը:

7.4 Պայմանագրի յուրաքանչյուր կետ կամ պայման իրենից ներկայացնում է առանձին դրույթ: Եթե պայմանագրի որևէ դրույթ դատական կարգով կամ այլ իրավասու մարմնի որոշմամբ անվավեր կամ հարկադիր կատարման ոչ ենթակա ճանաչվի, ապա պայմանագրի մնացած բոլոր դրույթները կպահպանեն իրենց ուժը:

7.4 Սույն պայմանագրով չկարգավորված հարցերը կարգավորվում են Հայաստանի Հանրապետության՝ Պայմանագրի կնքման պահին գործող օրենսդրությամբ սահմանված կարգով:

|  |  |
| --- | --- |
| **ՊՐԻՆՑԻՊԱԼ**  …………  Իրավաբանական հասցե …………..  Գործունեության հասցե ……………..  ՀՎՀՀ ………………  Հեռախոս ……………..  Հ/Հ ……………….  Էլ. հասցե…………… | **ԳՈՐԾԱԿԱԼ**    «Գլոբալ կոլիբրի» ՍՊԸ  Իրավաբանական հասցե ք. Երևան, Թումանյան 42  Գործունեության հասցե ք. Երևան, Աբովյան 2  ՀՎՀՀ 02641455  Հեռախոս: +374 12 223322, +374 44 604080  Հ/Հ 1570025216960100 ‹‹Ամերիաբանկ›› ՓԲԸ  Էլ. հասցե. [info@janarmenia.com](mailto:info@janarmenia.com) |
| Տնօրեն`  ……………………….. \_\_\_\_\_\_\_\_\_\_\_\_\_\_\_\_\_\_  Կ.Տ | Տնօրեն`  **Լուսինե Մելքոնյան \_\_\_\_\_\_\_\_\_\_\_\_\_\_\_**  Կ.Տ |